ג'ון בון ג'ובי

ג'ון פראנסיס בונג'יאובי, הבן (באנגלית: John Francis Bongiovi, Jr.; נולד ב-2 במרץ 1962), ידוע יותר בשם ג'ון בון ג'ובי (Jon Bon Jovi), הוא זמר, פזמונאי ושחקן אמריקאי. ג'ון בון ג'ובי מייסד וסולן להקת בון ג'ובי, הנקראת על שמו. בנוסף, היה הבעלים של קבוצת הפוטבול פילדלפיה סול. במשך תקופת פעילותו, הקליט שני אלבומי סולו וחמישה עשר אלבומים יחד עם להקתו, שנמכרו ביותר ממאה ועשרים מיליון עותקים ברחבי העולם. ג'ון בון ג'ובי זכה בפרסים רבים, ביניהם פרס גלובוס הזהב וגראמי. הוא נבחר לזמר הרוק הסקסי ביותר לשנת 2000 על ידי המגזין פיפל. הוא נשוי ואב לארבעה. בון ג'ובי נולד בפרת' אמבוי, ניו ג'רזי שבארצות הברית למשפחה נוצרית-קתולית. אביו ממוצא סיצילאני-איטלקי וסלובקי ששירת בחיל הנחתים האמריקני ועבד כמעצב שיער. אימו ממוצא גרמני ורוסי, עבדה בחנות פרחים. יש לו שני אחים: אנתוני ומתיו. בון ג'ובי בילה את רוב נעוריו, תוך היעדרויות תכופות מבית הספר, בפעילות מוזיקלית. הוא ניגן בלהקות מקומיות עם חבריו ועם בן דודו טוני בון ג'ובי אשר היה בעלים של סטודיו הקלטות ידוע בניו יורק. למעשה ג'ובי הקדיש את מירב זמנו להופעות במועדונים ולעבודה כמנקה באולפנו של טוני. את ההקלטה הראשונה שלו ביצע בון ג'ובי בשנת 1980, בעקבות המלצתו של בן דודו. באותם הימים הוקלט באולפן אלבום שירים עבור חג המולד בגרסאות המבוססות על מוזיקת סרטי מלחמת הכוכבים. בשנת 1982 הקליט ג'ובי סינגל עצמאי באולפן של בן דודו. הסינגל "Runaway", אשר בו שירתו של ג'ובי מלווה על ידי נגני האולפן זכה להצלחה בתחנות הרדיו האזוריות של ניו יורק. השידורים התכופים של שירו בתחנות הרדיו דרבנו את ג'ון לחפש אחר נגנים על מנת להקים להקה קבועה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לאורך השנים פעל בון ג'ובי למען פעילות שונות ומגוונות בתחום הפילנתרופי. ובהם למען נכים, חסרי דיור, חולי איידס, בתי אמנה, הצלב האדום, איכות הסביבה, הגנת הים. בספטמבר 2024, במהלך צילומי קליפ על גשר בנאשוויל, הבחין בון ג'ובי באישה שעמדה מעבר למעקה. מצלמות האבטחה תיעדו את הזמר ניגש אליה ביחד עם אישה נוספת מהצוות שלו, משוחח איתה ועוזר לה לחזור לצד שלו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בתור דמוקרט, בשנת 2004 בון ג'ובי סייר והופיע רבות מטעם המועמד לנשיאות ג'ון קרי. ב-2008, בון ג'ובי תמך בבחירתו לנשיאות של ברק אובמה בארוחת ערב פרטית בלעדית בביתו, כמגייס התרמות לקמפיין שלו. ב-24 ביוני 2009. ב-15 בדצמבר 2010, בון ג'ובי מונה על ידי ברק אובמה למועצת הבית הלבן החדש לפתרונות קהילתיים. בבחירות לנשיאות בשנת 2016 תמך פומבית במועמדת לנשיאות הילרי קלינטון ואף הגיע לכנס שערכה בניו גרז'י. ערך מורחב – בון ג'ובי בון ג'ובי פנה לדייוויד בריאן, אל הבסיסט אלק ג'ון סאץ' ובנוסף גם למתופף טיקו טורס. לאחר מכן, צירפה הלהקה את הגיטריסט ריצ'י סמבורה לאחר שהאחרון פנה לבון ג'ובי בסיומה של אחת ההופעות וביקש להצטרף ללהקה. חברי הלהקה החליטו לאמץ את שם משפחתו של ג'ון ולהפכו לשמה הרשמי של להקתם- בון ג'ובי. באותה התקופה להקות רבות אימצו לעצמם שמות משפחה, דוגמה לכך היא להקת ואן היילן. הלהקה החלה להופיע במועדונים שונים ובמהרה הוחתמה על חוזה הקלטות בחברת "מרקורי רקורדס". אלבום הבכורה של הלהקה "Bon Jovi" יצא בשנת 1984 וזכה למעמד של אלבום זהב בארצות הברית. אלבומה השלישי של הלהקה "Slippery When Wet" זכה להצלחה עצומה וכלל מספר להיטים גדולים כדוגמת "Livin' on a Prayer" ו-"Wanted Dead or Alive". כך, הפכה בון ג'ובי לקראת סוף העשור לאחת הלהקות המצליחות בעולם. סיבובי ההופעות הרבים והתכופים של הלהקה גרמו לג'ון לבעיות במיתרי הקול, הבעיות הללו נפתרו על ידי צריכת סטרואידים והקפדה על שיעורי פיתוח קול. בנוסף לכך, ההצלחה החלה לגרום למתח בין חברי הלהקה, אשר לבסוף הכריזו על פירוק בשנת 1990. בשנת 1989 התחתן בון ג'ובי עם בת זוגו מימי התיכון, דורות'יה הארלי. לזוג נולדו ארבעה ילדים. נוסף לעבודתו המוזיקלית, בון ג'ובי הוא אקטיביסט חברתי. בין היתר הוא הקים עמותה הנושאת את שמו ואשר שמה לעצמה למטרה לצמצם את מעגל העוני. בנוסף לכך, בון ג'ובי משתייך למפלגה הדמוקרטית. מכאן שלעיתים דחופות מנדב בון ג'ובי את כישוריו ומופיע בערבי קמפיין עבור המועמדים הדמוקרטים בשעת הבחירות לנשיאות. בשנת 2004 ייסד בון ג'ובי את קבוצת הפוטבול אולמות "פילדלפיה סול". הוא היה בעלי הקבוצה עד שנת 2008. עם פירוקה הזמני של להקתו פנה בון ג'ובי לפיתוח קריירת סולו וקריירת משחק. הופעת הבכורה שלו כשחקן הייתה בסרט "Young Guns II". בנוסף לכך, הקליט בון ג'ובי שיר לפסקול של הסרט. שיר זה, אשר הופיע גם באלבום הסולו הראשון של בון ג'ובי, זכה בפרס גלובוס הזהב לקטגוריית השיר הטוב ביותר והיה גם מועמד לפרס גראמי. באלבום הביכורים שלו, ‏"Blaze of Glory"‏(אנ'), שיצא באוגוסט 1990, שיתף פעולה בון ג'ובי עם מספר מוזיקאים מוערכים כדוגמת ג'ף בק ואלטון ג'ון. בון ג'ובי אף תרם לאלבום המחווה לאלטון ג'ון וברני טופין "Two Rooms: Celebrating the Songs of Elton John & Bernie Taupin", עם גרסתו לשירו של ג'ון "Levon". במהלך חייו שיחק בון ג'ובי במספר סרטים נוספים כגון "ולנטינו לאור ירח: (1995) לצד וופי גולדברג, בסרט "עיר קטנה" (1997), ובסרט "גידולי פרא" (1998), מלבד לכך, הוא השתתף כשחקן אורח בסדרות טלוויזיה וביניהן "רוק 30", "סקס והעיר הגדולה" ו"הבית הלבן". כשנתיים לאחר פירוקה החל ג'ון במאמצים לאיחוד להקתו. כחלק מהמאמצים למתג את עצמם מחדש זנחה הלהקה את סגנון הגלאם מטאל שאפיין אותה בשנות ה-80 והקליטה שירים מורכבים ובוגרים יותר. בין היתר, כחלק מאותה החלטה, קיצץ בון ג'ובי את שערו והחליף את התסרוקת אשר כה אפיינה את הופעתו בעשור הקודם. אתר האינטרנט הרשמי של להקת בון ג'ובי ג'ון בון ג'ובי, ברשת החברתית פייסבוק ג'ון בון ג'ובי, ברשת החברתית אקס (טוויטר) ג'ון בון ג'ובי, במסד הנתונים הקולנועיים IMDb (באנגלית) ג'ון בון ג'ובי, באתר AllMovie (באנגלית) ג'ון בון ג'ובי, באתר Metacritic (באנגלית) ג'ון בון ג'ובי, במסד הנתונים הקולנועיים KinoPoisk (ברוסית) ג'ון בון ג'ובי, באתר ספוטיפיי ג'ון בון ג'ובי, באתר AllMusic (באנגלית) ג'ון בון ג'ובי, באתר MusicBrainz (באנגלית) ג'ון בון ג'ובי, באתר דיזר ג'ון בון ג'ובי, באתר Discogs (באנגלית) ג'ון בון ג'ובי, באתר Songkick (באנגלית) ג'ון בון ג'ובי, באתר Genius ג'ון בון ג'ובי, באתר SecondHandSongs ג'ון בון ג'ובי, באתר בילבורד (באנגלית) עדית אזולאי, עכבר העיר אונליין, נותן לאהבה שם טוב: בון ג'ובי למען צדק חברתי, באתר הארץ, 1 במרץ 2012 אור ברנע, מזל טוב בון ג'ובי! תפתח, הכנו מתנה, באתר ynet, 2 במרץ 2012 אמיר צומר, בון טון • מיקסטייפ בון ג'ובי חגיגי, באתר nana10‏, 2 במרץ 2012 הגר בוחבוט, עכבר העיר אונליין, רומיאו מדמם: קריירת המשחק של ג'ון בון ג'ובי, באתר הארץ, 31 באוגוסט 2015 עמי פרידמן, "בון ג'ובי היא מותג ואני גאה להיות המנכ"ל", באתר ynet, 4 בספטמבר 2015 שרון מולדאבי, ‏בדרך לישראל: הצצה למכונת הלהיטים הענקית של בון ג'ובי, באתר גלובס, 20 בספטמבר 2015 רז שכניק, "אני נמוך מדי לדעתי ויש לי אף גדול. אבל אני לא כזה שטחי, שיחררתי את כל הנושא הזה", באתר "ידיעות אחרונות", 25 במרץ 2019 אמיר בוגן, בון ג'ובי: "אני חוזר לישראל עם דם בעיניים", באתר ynet, 28 במרץ 2019 עומר דניאל, הציל חיים: ג'ון בון ג'ובי שכנע אישה לא לקפוץ מגשר, במדור "פנאי פלוס" באתר ynet‏